CELEX: 62007CB0134
Language: sl
Date: 2007-12-10 00:00:00
Title: Zadeva C-134/07: Sklep Sodišča z dne 10. decembra 2007 (predlog za sprejetje predhodne odločbe Sąd Rejonowy w Jaworznie – Republika Poljska) – Piotr Kawala proti Gmina Miasta Jaworzna (Člen 104(3), prvi pododstavek, Poslovnika – Notranji davki, višji za izdelke, uvožene iz druge države članice, kot za enakovrstne izdelke, kupljene v prvi državi članici – Člen 90, prvi odstavek, ES – Taksa za prvo registracijo, ki jo je treba plačati za uvožena rabljena vozila)

8.3.2008   
            
            
               SL
            
            
               Uradni list Evropske unije
            
            
               C 64/15
            
         Sklep Sodišča z dne 10. decembra 2007 (predlog za sprejetje predhodne odločbe Sąd Rejonowy w Jaworznie – Republika Poljska) – Piotr Kawala proti Gmina Miasta Jaworzna
   (Zadeva C-134/07) (1)
   
   (Člen 104(3), prvi pododstavek, Poslovnika - Notranji davki, višji za izdelke, uvožene iz druge države članice, kot za enakovrstne izdelke, kupljene v prvi državi članici - Člen 90, prvi odstavek, ES - Taksa za prvo registracijo, ki jo je treba plačati za uvožena rabljena vozila)
   (2008/C 64/22)
   Jezik postopka: poljščina
   Predložitveno sodišče
   Sąd Rejonowy w Jaworznie
   Stranki v postopku v glavni stvari
   
      Tožeča stranka: Piotr Kawala
   
      Tožena stranka: Gmina Miasta Jaworzna
   Predmet
   Predlog za sprejetje predhodne odločbe – Sąd Rejonowy w Jaworznie – Razlaga člena 90 ES – Plačilo dajatve za izdajo potrdila o registraciji ob prvi registraciji v državi članici, katere znesek močno presega znesek plačila dajatve za izdajo kopije potrdila o registraciji – Načelo nevtralnosti notranjih davkov z vidika konkurence med proizvodi, ki so že na nacionalnem trgu, in med uvoženimi proizvodi
   Izrek
   Člen 90, prvi odstavek, ES je treba razlagati tako, da nasprotuje taki dajatvi, kot je dajatev, določena v odstavku 1, točka 1, uredbe poljskega ministra za infrastrukturo z dne 28. julija 2003 o višini takse za pridobitev potrdila o registraciji vozila, ki jo je v praksi treba plačati za prvo registracijo rabljenega vozila, uvoženega iz druge države članice, ne pa za pridobitev rabljenega vozila v Poljski, če je to v Poljski že registrirano.
   
      (1)  UL C 95, 28.4.2007.